|  |  |
| --- | --- |
|  |  |
|  | 13.02.2026 nr 1.13-2.14/842-1 |

**Väikeostu pakkumuste küsimine (teenus)**

Politsei- ja Piirivalveamet (edaspidi hankija) teeb Teile ettepaneku esitada pakkumus vastavalt väikeostu pakkumuste küsimise dokumendis (edaspidi väikeostu dokument) esitatud tingimustele.

1. Üldtingimused
   1. Väikeostu nimetus: „“.
   2. Hankija kontaktisik: **Triin Pukk**, e-post: **triin.pukk@politsei.ee**.
   3. Ettevõtjal on õigus küsida väikeostu dokumentide kohta selgitusi, esitades küsimused e-posti teel hankija kontaktisikule. Hankija vastab ettevõtjate küsimustele kolme tööpäeva jooksul. Hankija edastab esitatud küsimused ja vastused samaaegselt kõigile ettevõtjatele, kellele tehti ettepanek pakkumuse esitamiseks. Telefoni teel esitatud küsimustele ei vastata. Hankija ei ole kohustatud küsimusele vastama, kui küsimuse esitamise ja pakkumuste esitamise tähtpäeva vahele ei jää vähemalt kahte (2) tööpäeva.
   4. Hankijal on õigus enne pakkumuste esitamise tähtaega vajadusel muuta väikeostu dokumente. Väikeostu dokumentide muutmisel teavitab hankija sellest kõiki ettevõtjaid, kellele on tehtud ettepanek pakkumuse esitamiseks.
   5. Iga viidet, mille hankija teeb väikeostu dokumentides mõnele standardile, tehnilisele tunnustusele, tehnilisele kontrollisüsteemile vms kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb väikeostu dokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
   6. Pakkumus on pakkuja tahteavaldus hankelepingu sõlmimiseks ja muutub pakkujale siduvaks alates pakkumuste esitamise tähtaja saabumisest kuni pakkumuse jõusoleku minimaalse tähtaja lõpuni. Enne pakkumuste esitamise tähtaja saabumist võib pakkuja oma pakkumust täiendada või muuta. Pakkumuse esitamisega nõustub pakkuja kõikide väikeostu dokumentides toodud tingimustega. Tingimusliku pakkumuse esitamine on keelatud.
   7. Hankija ei sõlmi hankelepingut pakkujaga, kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Enne hankelepingu sõlmimist kontrollib hankija pakkujal maksuvõla puudumist. Kui pakkujal esineb maksuvõlg, siis teavitab hankija sellest pakkujat ja annab pakkujale vähemalt kolm tööpäeva maksuvõla tasumiseks. Hankija võib mõjuvatel põhjustel pakkujale antud tähtaega pikendada. Kui hankija poolt antud tähtaja jooksul pakkuja maksuvõlga ära ei tasu ega ajata, siis hankija pakkujaga hankelepingut ei sõlmi.
   8. Väikeostu menetluses saavad osaleda ainult pakkujad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis. Hankija võib kõrvaldada riigihankest pakkuja või ühispakkuja, kellel puudub õigus pakkumust esitada. Kui alltöövõtjal esineb nimetatud alus, võib hankija nõuda pakkujalt sellise alltöövõtja asendamist.
2. Tellitava teenuse kirjeldus
   1. Väikeostu esemeks on „Digipädevuse õppematerjalide komplekti“ tootmine ja logistika ettevalmistus“, mis peab vastama tehnilises kirjelduses (Lisa 1) toodud tingimustele.
   2. Digipädevuse komplekt sisaldab:

* Kuni 2 lehekülge juhiseid õpetajale
* Lamineeritud pildikaardid
* Lauamäng (mängualus, mängujuhis, riidest kott, pusletükid, mängukaardid, täring, mängunupud)
* Karp, kuhu kõik materjalid saab mugavalt paigutada.

Komplekti lisandub ka kõvakaaneline, **A4 formaadis lasteraamat** paksusega 8,5 mm, mis hangitakse eraldi. Raamatud saadetakse pakkujale, kes komplekteerib need koos teiste toodetega karpi.

* 1. Väikeostu eeldatav käibemaksuta maksumus on kuni **8000 eurot**.

1. Pakkumuse ettevalmistamine, vormistamine ja esitamine
   1. Pakkumus peab sisaldama:
      1. Pakkumuse maksumust (km-ta) eristades erinevaid tooteid ja logistika ettevalmistusteenust (võimalusel hinnavahemikuna).
      2. Teenuse osutamise kirjeldust, lähtudes väikeostu dokumendi punktis 2 esitatud tingimustest, sealhulgas:

* toodete ja logistika ühikuhindasid
* tööprotsessi kirjeldust (visandid, parandused, failide üleandmine jne),
  + 1. Pakkumus tuleb vormistada eesti keeles.
  1. Pakkumus on jõus **60 päeva**. Hankijal on õigus teha pakkujale ettepanek pakkumuse jõusoleku tähtaega pikendada.
  2. Pakkumus peab olema digitaalselt allkirjastatud ja see tuleb esitada hankija kontaktisiku e-posti aadressile hiljemalt 19.02 kell 17:00. Tähtajast hiljem saabunud pakkumusi hankija arvesse ei võta ja lükkab sellised pakkumused tagasi.
  3. Hankijal on õigus vajadusel pakkumuste esitamise tähtaeg pikendada.
  4. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski.
  5. Pakkumus on konfidentsiaalne kuni edukaks tunnistamise otsuse tegemiseni.
  6. Pakkuja märgib pakkumuses, **milline teave on ärisaladus** ning põhjendab teabe ärisaladuseks määramist. Ärisaladusena ei või märkida pakkumuse maksumust ega muid RHS § 46¹ lg 1 nimetatud näitajaid. Hankija ei avalikusta pakkumuste sisu ärisaladusega kaetud osas ega vastuta ärisaladuse avaldamise eest osas, milles pakkuja ei ole seda ärisaladuseks märkinud.

1. Pakkumuste kontrollimine ja eduka pakkumuse valik
   1. Hankija kontrollib tähtaegselt esitatud pakkumuste vastavust väikeostu alusdokumentides esitatud nõuetele. Juhul, kui pakkumuses esineb sisuline kõrvalekalle väikeostu dokumendis sätestatud tingimustest, lükkab hankija pakkumuse tagasi.
   2. Hankijal on õigus küsida pakkujalt esitatud pakkumuse kohta täpsustavaid andmeid ja täiendavaid selgitusi.
   3. Vastavaks tunnistatud pakkumuste seast valib hankija eduka pakkumuse välja madalaima hinna alusel. Juhul, kui maksumused on võrdsed, korraldab hankija eduka pakkumuse väljaselgitamiseks liisuheitmise, võimaldades võrdse maksumusega pakkumuse esitanud pakkujatel liisuheitmise juures viibida või viia liisuheitmine läbi veebi vahendusel/videosilla teel.
   4. Hankija sõlmib eduka pakkumuse esitanud pakkujaga kirjalikku taasesitamist võimaldavas vormis hankelepingu pakkumuse esitamise ja nõustumuse andmise kaudu.
2. Läbirääkimiste pidamine
   1. Hankija on õigus pidada vastavaks tunnistatud pakkumuse esitanud pakkujatega läbirääkimisi esitatud pakkumuse sisu ja maksumuse ning hankelepingu tingimuste üle.
   2. Vastavalt läbirääkimiste pidamise vajadusele teatab hankija pakkujatele läbirääkimiste aja. Iga pakkujaga peetakse läbirääkimisi eraldi. Läbirääkimisi võib pidada kirjalikku taasesitamist võimaldavas vormis või suuliselt. Suuliselt peetud läbirääkimised protokollitakse. Läbirääkimised on konfidentsiaalsed. Hankija tagab läbirääkimiste käigus pakkujate võrdse kohtlemise.
   3. Pärast läbirääkimiste toimumist esitab pakkuja vajadusel uue kohandatud pakkumuse, mis esitatakse läbirääkimistel kokku lepitud tähtajaks.
   4. Hankija võib vajadusel küsida tootenäidiseid.
3. Pakkumuste tagasi lükkamine ja väikeostu kehtetuks tunnistamine
   1. Hankijal on õigus kõik esitatud või vastavaks tunnistatud pakkumused tagasi lükata igal ajal enne hankelepingu sõlmimist kui esitatud pakkumuste maksumus ületab hankelepingu eeldatavat maksumust. Kõigi pakkumuste tagasilükkamisel teeb hankija sellekohase põhjendatud otsuse.
   2. Hankija võib põhjendatud vajaduse korral omal algatusel väikeostu kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui väikeostu läbiviimise aluseks olevad tingimused on oluliselt muutunud ja seetõttu osutub hankelepingu sõlmimine mittevajalikuks või võimatuks;
      3. kui väikeostu läbiviimisel ilmnenud ebakõlasid ei ole võimalik kõrvaldada ega menetlust seetõttu ka õiguspäraselt lõpule viia.
4. Arve esitamise tingimused
   1. Hankija võtab vastu ainult e-arveid. Raamatupidamise seaduse kohaselt on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge hankija andmetes juriidiliste isikute kohta peetavas riiklikus registris.
   2. E-arve saatmise võimalused:
      1. kui pakkuja on e-arvete operaatori klient, edastada e-arve oma operaatorile, kelle kaudu see jõuab hankijani;
      2. hankijale on võimalik saata e-arvet tasuta, kasutades infosüsteeme:
5. e-arveldaja (<http://www.rik.ee/et/e-arveldaja>).
6. arved.ee ([https://www.arved.ee](https://www.arved.ee/))

Nimetatud infosüsteemides tuleb avada kasutaja konto, neis on võimalik arve sisestada ja edastada. Avaliku sektori üksustele e-arvete esitamine on tasuta ja piiramata koguses.

* 1. Pakkuja esitatav arve peab vastama käibemaksuseaduse nõuetele, sisaldama **hankija kontaktisiku nime ja kirjaliku lepingu olemasolul tuleb viidata lepingu numbrile**.
  2. Juhul kui pakkuja ja hankija vahel on lisaks käesolevale lepingule sõlmitud veel lepinguid, on pakkuja kohustatud esitama iga lepingu kohta eraldi arve. Käesolevas punktis esitatud tingimustele mittevastav arve ei kuulu tasumisele. Arve tasutakse 21 kalendripäeva jooksul arvates hankija poolt nõuetekohase arve kättesaamisest.
  3. Kui teenuse tulemusel valmib töö, mis võib-olla autoriõigustega kaitstavaks teoseks, siis kontrollib hankija töö vastuvõtmisel töö vastavust väikeostu dokumendis toodud tehnilisele kirjeldusele ja täitja pakkumusele. Hankija kinnitab e-posti teel akti hiljemalt kolme tööpäeva jooksul pärast täitja poolt töö üleandmisest.

1. Vastutus
   1. Kui täitja ei osuta teenust vastavalt väikeostu dokumentides märgitud tähtajale, on hankijal õigus nõuda ja täitjal kohustus tasuda leppetrahvi 0,15% vastava täitmisega viivitatud asja hinnast iga viivitatud kalendripäeva eest, kuid mitte rohkem kui 50% hankelepingu kogumaksumusest.
   2. Nõuetekohaselt esitatud arve tasumisega viivitamise korral on täitjal õigus nõuda ja hankijal kohustus maksta viivist 0,15% tasumisele kuuluvast summast iga viivitatud tööpäeva eest, kuid mitte rohkem kui 50% tasumisele kuuluvast summast.
   3. Kui hankelepingu esemeks olevad asjad ei vasta väikeostu alusdokumendis ja täitja pakkumuses esitatud tingimustele, on hankijal õigus nõuda leppetrahvi 20% hankelepingu kogumaksumuse hinnast.
   4. Väikeostu alusdokumendis sätestatud leppetrahvinõuded on lepitud kokku kohustuse täitmise tagamiseks, mitte kohustuse täitmise asendamiseks.
2. Garantii
   1. Täitja annab hankelepingu esemeks olevatele toodetele kuus kuud garantiid alates lepingu eseme üleandmisest, kui garantiikirjas või muus dokumendis ei ole ette nähtud teisiti (edaspidi garantiiaeg).
   2. Garantii katab kõiki selle kehtivuse ajal lepingu esemel ilmnenud mittevastavusi, milleks on eelkõige valmistusvead. Garantii alla ei kuulu lepingueseme tavapärane kulumine ning tellijapoolsest väärast kasutamisest tulenevad puudused.
   3. Täitja on kohustatud garantiiajal omal kulul tagama töö või selle osadel ilmnenud puuduste kõrvaldamise või asendama töö või töö puudustega osad väikeostu dokumendis ja täitja pakkumuses sätestatud tingimustele vastava töö või selle osa(de)ga hankija määratud mõistliku tähtaja jooksul hankija kontaktisiku kirjaliku pretensiooni esitamisest arvates.

|  |  |
| --- | --- |
| Lugupidamisega  (allkirjastatud digitaalselt) |  |

Lisa 1: Tehniline kirjeldus „Digipädevuse õppematerjalide komplekti“ tootmine ja logistika ettevalmistus